|  |
| --- |
| Številka: 315-58/2024/39 |
| Ljubljana, 1. 4. 2025 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Sklep o razpolaganju s presežkom prihodkov nad odhodki javnega zavoda Slovenska akreditacija iz leta 2024 – predlog za obravnavo**  |
| **1. Predlog sklepa vlade:** |
|  Na podlagi 6. člena in šestega odstavka 21. člena Zakona o Vladi Republike Slovenije (Uradni list RS, št. [24/05](https://www.uradni-list.si/glasilo-uradni-list-rs/vsebina/2005-01-0823) – uradno prečiščeno besedilo, [109/08](https://www.uradni-list.si/glasilo-uradni-list-rs/vsebina/2008-01-4694), [38/10](https://www.uradni-list.si/glasilo-uradni-list-rs/vsebina/2010-01-1847) – ZUKN, [8/12](https://www.uradni-list.si/glasilo-uradni-list-rs/vsebina/2012-01-0268), [21/13](https://www.uradni-list.si/glasilo-uradni-list-rs/vsebina/2013-01-0787), [47/13](https://www.uradni-list.si/glasilo-uradni-list-rs/vsebina/2013-01-1783) – ZDU-1G, [65/14](https://www.uradni-list.si/glasilo-uradni-list-rs/vsebina/2014-01-2739), [55/17](https://www.uradni-list.si/glasilo-uradni-list-rs/vsebina/2017-01-2521) in [163/22](https://www.uradni-list.si/glasilo-uradni-list-rs/vsebina/2022-01-4191)), drugega odstavka 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 16. člena Sklepa o ustanovitvi javnega zavoda Slovenska akreditacija (Uradni list RS, št. [36/00](http://www.uradni-list.si/1/objava.jsp?sop=2000-01-1695), [23/01](http://www.uradni-list.si/1/objava.jsp?sop=2001-01-1365), [121/04](http://www.uradni-list.si/1/objava.jsp?sop=2004-01-5026), [22/08](http://www.uradni-list.si/1/objava.jsp?sop=2008-01-0780), [19/16](http://www.uradni-list.si/1/objava.jsp?sop=2016-01-0721), [51/16](http://www.uradni-list.si/1/objava.jsp?sop=2016-01-2250) in [90/21](http://www.uradni-list.si/1/objava.jsp?sop=2021-01-1954)) je Vlada Republike Slovenije na…seji dne…sprejela naslednji S K L E P :Vlada Republike Slovenije je odločila, da se presežek prihodkov nad odhodki javnega zavoda Slovenska akreditacija iz leta 2024 v višini 26.621,21 eurov nameni za opravljanje in razvoj dejavnosti javnega zavoda v letu 2025.Barbara Kolenko Helblgeneralna sekretarkaSklep sprejmejo: * Slovenska akreditacija, Pot k sejmišču 30a, Ljubljana,
* Ministrstvo za gospodarstvo, turizem in šport,
* Urad Vlade Republike Slovenije za komuniciranje,
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |

|  |
| --- |
| **3.a Osebe, odgovorne za strokovno pripravo in usklajenost gradiva:** |
| * mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport,
* Breda Goršek, sekretarka, vodja Sektorja za prost pretok blaga in storitev, Ministrstvo za gospodarstvo, turizem in šport.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Sklep o ustanovitvi javnega zavoda Slovenska akreditacija (Uradni list RS, št. [36/00](http://www.uradni-list.si/1/objava.jsp?sop=2000-01-1695), [23/01](http://www.uradni-list.si/1/objava.jsp?sop=2001-01-1365), [121/04](http://www.uradni-list.si/1/objava.jsp?sop=2004-01-5026), [22/08](http://www.uradni-list.si/1/objava.jsp?sop=2008-01-0780), [19/16](http://www.uradni-list.si/1/objava.jsp?sop=2016-01-0721), [51/16](http://www.uradni-list.si/1/objava.jsp?sop=2016-01-2250) in [90/21](http://www.uradni-list.si/1/objava.jsp?sop=2021-01-1954)) v 16. členu določa, da o razpolaganju s presežkom prihodkov nad odhodki javnega zavoda odloča ustanovitelj. Predlagamo, da Vlada Republike Slovenije odloči, da se presežek prihodkov nad odhodki javnega zavoda Slovenska akreditacija iz leta 2024, v višini 26.621,21 eurov, nameni za opravljanje in razvoj dejavnosti javnega zavoda v letu 2025.  |
| **6. Presoja posledic za:** |
| a) | javnofinančna sredstva v višini, večji od 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | na gospodarstvo, posebej mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: / |
| **7.b Predstavitev ocene finančnih posledic pod 40.000 EUR:** Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije - SOS: NE
* Združenju občin Slovenije - ZOS: NE
* Združenju mestnih občin Slovenije - ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni take narave, da bi zahtevalo sodelovanje javnosti. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Matjaž Han**

**minister**

Priloge:

* Obrazložitev,
* Soglasje Ministrstva za gospodarstvo, turizem in šport k Letnemu poročilu Slovenske akreditacije za leto 2024,
* Zapisnik 71. seje Sveta Slovenske akreditacije z dne 20. 2. 2025,
* Letno poročilo Slovenske akreditacije za leto 2024.

**OBRAZLOŽITEV**

Republika Slovenija je ustanovila javni zavod Slovenska akreditacija na podlagi Zakona o akreditaciji (Uradni list RS, št. 59/99) in Sklepa o ustanovitvi javnega zavoda Slovenska akreditacija (Uradni list RS, št. [36/00](http://www.uradni-list.si/1/objava.jsp?sop=2000-01-1695), [23/01](http://www.uradni-list.si/1/objava.jsp?sop=2001-01-1365), [121/04](http://www.uradni-list.si/1/objava.jsp?sop=2004-01-5026), [22/08](http://www.uradni-list.si/1/objava.jsp?sop=2008-01-0780), [19/16](http://www.uradni-list.si/1/objava.jsp?sop=2016-01-0721), [51/16](http://www.uradni-list.si/1/objava.jsp?sop=2016-01-2250) in [90/21](http://www.uradni-list.si/1/objava.jsp?sop=2021-01-1954); v nadaljevanju: Sklep o ustanovitvi SA), za trajno in nemoteno opravljanje nalog nacionalne akreditacijske službe.

Na podlagi 20. člena Sklepa o ustanovitvi SA daje soglasje k zaključnemu računu ustanovitelj. Na podlagi desetega odstavka 58. člena Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308)) morajo posredni uporabniki državnega proračuna, ne glede na določbe drugih zakonov in predpisov, posredovati sprejeta letna poročila o delu v soglasje organu, pristojnemu za izdajo soglasja k njihovemu finančnemu načrtu in programu dela. Ministrstvo za gospodarstvo, turizem in šport je dne 3. 3. 2025 s sklepom št. 315-58/2024/21 dalo soglasje k Letnemu poročilu Slovenske akreditacije za leto 2024.

Na podlagi 16. člena Sklepa o ustanovitvi SA o razpolaganju s presežkom prihodkov nad odhodki odloča ustanovitelj. Slovenska akreditacija v zaključnem računu za leto 2024 izkazuje presežek prihodkov nad odhodki v višini 26.621,21 eurov. Svet Slovenske akreditacije je na 71. seji dne 20. 2. 2025 sprejel sklep št. 765, s katerim predlaga ustanovitelju, da se presežek prihodkov nad odhodki javnega zavoda Slovenska akreditacija iz leta 2024, v višini 26.621,21 eurov, nameni za opravljanje in razvoj dejavnosti javnega zavoda v letu 2025.

Presežek prihodkov nad odhodki javnega zavoda Slovenska akreditacija iz leta 2024, v višini 26.621,21 eur, pomeni dodatna sredstva za javni zavod - izhodišča za pripravo finančnega načrta javnega zavoda se ne bodo spremenila in transfer za leto 2025 se ne bo znižal.

Presežek prihodkov nad odhodki v višini 26.621,21 eurov je nastal, ker v letu 2024 ni bilo mogoče vzpostaviti akreditiranja na nekaterih novih področjih, ki so bila načrtovana v Programu dela in Finančnem načrtu za leto 2024, ker za vzpostavitev niso bile zagotovljene zakonodajne podlage ali ker za vzpostavitev področja ni bilo več interesa ali pa je bila možna le delna vzpostavitev novega področja, ki bo dokončana v letu 2025.

Presežek v višini 26.621,21 eurov se bo v letu 2025 namenil za naslednje razvojne dejavnosti oziroma za kritje stroškov, ki v Programu dela in Finančnem načrtu za leto 2025 niso bili upoštevani, ker v trenutku priprave še niso bili znani ali jih ni bilo možno ustrezno predvideti:

* Vzpostavitev akreditiranja certifikacijskih organov na področju GDPR v predvideni višini 5.000 eurov;
* Vzpostavitev akreditiranja certifikacijskih organov na področju informacijske varnosti po SIST ISO 27001 v predvideni višini 8.600 eurov;
* Vzpostavitve akreditiranja za preverjanje ogljičnega odtisa izdelka po ISO 14067 v predvideni višini 4.000 eurov;
* Organizacija in izvedba dogodka »Dan akreditacije«, ki sovpada s 30. letnico delovanja sistema akreditiranja v Sloveniji, za katerega se pričakuje večji odziv s strani povabljenih in posledično višje stroške programa. Ocenjuje se, da bodo znašala dodatno potrebna sredstva za organizacijo omenjenega dogodka 8.000 eurov, katera v Programu dela za leto 2025 niso bila v celoti načrtovana;
* Članarina za vzdrževanje polnopravnega članstva v organizaciji IAF (International Accreditation Forum) se je v letu 2025 v primerjavi z letom 2024 povišala za 55 %, za kar bo namenjen preostanek presežka v višini 1.021,21 eurov.

V skladu s 5. točko 9.i člena Zakona o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [76/23](https://www.uradni-list.si/glasilo-uradni-list-rs/vsebina/2023-01-2386)) javni zavod Slovenska akreditacija za obdobje od 1. 1. 2024 do 31. 12. 2024 izkazuje 402.295,67 eurov primanjkljaja izračunanega po fiskalnem pravilu.

Tabela: Izračun presežka prihodkov nad odhodki v skladu s 5. točko 9.i člena Zakona o javnih financah

|  |  |  |  |  |
| --- | --- | --- | --- | --- |
| **Zap. št.** | **Konto** | **Oznaka AOP** | **Vsebina računovodske postavke** |  **Znesek** |
| 1. | 71, 72, 73, 74, 78 | 401 | Prihodki po denarnem toku | 2.523.723,50 |
| 2. | 40, 41, 42, 43, 45 | 437 | Odhodki po denarnem toku | 2.521.610,96 |
| 3. | (3 = 1 - 2) | 485 ali 486 | Presežek prihodkov ali presežek odhodkov po načelu denarnega toka | 2.112,54 |
| 4. | 75 | 500 | Prejeta vračila danih posojil in prodaja kapitalskih deležev | - |
| 5. | 44 | 512 | Dana posojila in povečanje kapitalskih deležev | - |
| 6. | 6=4-5 | 524 ali 525 | Razlika med prejetimi in danimi sredstvi iz finančnih naložb | - |
| 7. | 50 | 550 | Zadolževanje | - |
| 8. | 55 | 560 | Odplačila dolga | - |
| 9. | 9=7-8 | 570 ali 571 | Neto zadolževanje ali odplačila dolga | - |
| 10. | 10=3+6+9 | 572 ali 573 | Povečanje ali zmanjšanje stanja ba računu | 2.112,54 |
| 11. |  | 572 | Če je razlika vpisana v vrstico z oznako AOP 572, drugi uporabnik presežek po denarnem toku zmanjša za predpisane obveznosti. |  |
| 12. | 20, 21, 22, 23, 24, 25, 26, 29 | 034 (brez 042) | Kratkoročne obveznosti in pasivne časovne razmejitve | 338.893,78 |
| 13. | 92, 96, 97 | 054, 055 | Dolgoročne pasivne časovne razmejitve ter dolgoročne finančne obveznosti | - |
| 14. | 980 - (00 do 05) | 056-(002-003+004-005+006-007) | Neporabljena obveznost do virov sredstev, ki predstavlja neporabljena sredstva za investicije | 65.514,43 |
| 15. | 15=11-12-13-14 | **-** | **Znesek primanjkljaja po fiskalnem pravilu** | 402.295,67 |

Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP; v nadaljevanju: ZZ) v drugem odstavku 48. člena določa, da sme zavod presežek prihodkov nad odhodki uporabiti le za opravljanje in razvoj dejavnosti, če ni z aktom o ustanovitvi drugače določeno. Sklep o ustanovitvi SA v 16. členu določa, da o razpolaganju s presežkom prihodkov nad odhodki odloča ustanovitelj, ne določa pa za katere namene se sme presežek porabiti, kar pomeni, da se sme uporabiti le za opravljanje in razvoj dejavnosti, kot to določa drugi odstavek 48. člena ZZ. Tudi Uredba (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L št. 218 z dne 13. 8. 2008, str. 30), zadnjič spremenjena z Uredbo (EU) 2019/1020 Evropskega parlamenta in Sveta z dne 20. junija 2019 o nadzoru trga in skladnosti proizvodov ter spremembi Direktive 2004/42/ES in uredb (ES) št. 765/2008 in (EU) št. 305/2011 (UL L št. 169 z dne 25. 6. 2019, str. 1), v 7. točki 4. člena določa, da nacionalni akreditacijski organ deluje na neprofitni osnovi ter v 14. uvodni izjavi navaja, da so morebitni prihodki, ki presegajo stroške, lahko uporabljeni za naložbe v nadaljnji razvoj dejavnosti.

**Predlagamo, da Vlada Republike Slovenije odloči, da se presežek prihodkov nad odhodki javnega zavoda Slovenska akreditacija iz leta 2024, v višini 26.621,21 eurov, nameni za opravljanje in razvoj dejavnosti javnega zavoda Slovenska akreditacija v letu 2025.**